text: শাহীন সুমনের 'কমান্ডার' ছবিতে শাকিব খান - OTV Bangla
  Home ঢালিউড শাহীন সুমনের 'কমান্ডার' ছবিতে শাকিব খান
  নির্মাতা শাহীন সুমন ও ঢাকাই সিনেমার নাম্বার ওয়ান হিরো শাকিব খান। বেশ মনেরও মিল আছে তাদের মধ্যে। তাই তো একে একে শাহীন সুমন পরিচালিত ২০টি সিনেমাতে অভিনয় করেছেন শাকিব খান। নতুন খবর হলো দীর্ঘ বিরতির পর আবারও জনপ্রিয় পরিচালক শাহীন সুমনের ছবিতে অভিনয় করতে যাচ্ছেন শকিব খান। ছবির নাম 'কমান্ডার'।
  ছবিটি প্রযোজনা করছে শাপলা মিডিয়া। বুধবার বিকেলে বিষয়টি নিশ্চিত করেছেন পরিচালক শাহীন সুমন। নতুন ছবিতে শাকিবের বিপরীতে অভিনয় করবেন বুবলী। এছাড়াও অমিত হাসান, মৌসুমীসহ বেশ গুনি তারকার অভিনয় করার কথা রয়েছে। আসছে ঈদ-উল-ফিতরের পর পরই ছবিটির শুটিং শুরু হবে বলে জানিয়েছেন নির্মাতা
  পরিচালক শাহীন সুমন বলেন, ' শাকিবের সঙ্গে আমার বোঝাপড়াটা অনেক ভালো। সে আমাকে অনেক পছন্দ করে। সেও আমার প্রিয় একজন মানুষ। আমরা একসঙ্গে অনেক ছবি উপহার দিয়েছি। আশাকরি আবারও দিতে পারবো।'
  তিনি আরও বলেন, 'কমান্ডার ছবিটি অ্যাকশনধর্মী। শাকিবকে নতুন লুকে দর্শকরা দেখতে পাবেন। ছবির গল্পটিও তার খুব পছন্দ হয়েছে। আমরা একটি ভালো ছবি উপহার দিতে পারবো বলে আশা করছি।'
  শাহীন সুমনের পরিচালনায় শাকিব অভিনীত লাভ ম্যারেজ, নষ্ট, খোদার পরে মা, মনে বড় কষ্ট, একবুক জ্বালা, টাইগার নাম্বার ওয়ান, সন্তান আমার অহংকার ছবিগুলো উল্লেখযোগ্যে।